Southwark Bridge

Southwark Bridge je most cez rieku Temža medzi Millennium Bridge a Cannon Street Railway Bridge spojujúci Southwark a City. Autormi jeho návrhu sú Ernest George a Basil Mott a jeho výstavba prebiehala v rokoch 1913 – 1921. Bol otvorený 6. júna 1921. Most vlastní a prevádzkuje Bridge House Estates – dobročinný fond spravovaný Corporation of London. Pôvodný most na tomto mieste bol otvorený roku 1819 a jeho autorom bol John Rennie. Jeho hlavné rozpätie s dĺžkou 73 m bolo najdlhším liatinovým oblúkovým rozpätím v dejinách a dodnes nebolo prekonané. Most sa občas prezýva most parkovisko, pretože vodiči autokarov ho používajú pre zaparkovanie svojich vozidiel. Pod mostom na južnej strane sa nachádzajú staré schody, ktoré boli používané prevážačmi, ktorí v týchto miestach priväzovali svoje lode a čakali na zákazníkov. Blízko južného konca mosta sa nachádza Tate Modern, Clink Prison Museum a sídlo Financial Times. Pri severnom konci mosta sa nachádza stanica metra Cannon Street (Circle Line, District Line). Referencie Externé odkazy Southwark Bridge v databáze Structurae Southwark Bridge (1819) v databáze Structurae Zdroj Tento článok je čiastočný alebo úplný preklad článku Southwark Bridge na českej Wikipédii.